== Karriere ==
Man kender dog bedst hans virksomhed under [[Frederik 4.|Frederik IV]]. For denne konge, i hvis tjeneste han stod, arbejdede han fra [[1704]]-[[1721|21]], så vidt årstallene på hans malerier og de kongelige regnskaber kunne oplyse. [[1700]] blev han hofmaler og fik dermed en parallel position til [[Hendrik Krock]]. Han malede dels portrætter af kongen, [[Christian 6.|kronprinsen]] og flere, dels store dekorationsmalerier, navnlig loftstykker til de kongelige palæer, som ikke blev videre godt betalte, og kunstnerens beskedne fordringer blev ikke sjældent stærkt nedsatte. Hans malerier, der er i en let og rask maner, virkede ved deres elegance og livlighed, ligesom [[Jacques d'Agar]]s, til at give den franske malemåde indgang i Danmark i stedet for den hollandske. I palæet bag [[Børsen]] ("la maison de la duchesse") malede han navnlig adskillige [[plafond]]s. Hans navnkundigste billede var dog et stort loftsmaleri i Rosen på [[Frederiksberg Slot]], forestillende "en maskerade", dog ikke den som Frederik IV skal have givet på [[Koldinghus]]; den halvmaskerede tyrk skal være kongen selv, tyrkinden rimeligvis kongens gemalinde til venstre hånd, [[Elisabeth Helene von Vieregg]]. Det bærer årstallet 1704. En skitse dertil tilhører [[Statens Museum for Kunst]]. De fleste øvrige loftstykker på Frederiksberg Slot er ligeledes af Coffre. Også på det første [[Christiansborg]] fandtes et loftsmaleri, der forestillede ''En tyrk, som af fruentimmer opvartes med musik, sang og dans''. Hans seneste kendte arbejde, næst efter en altertavle på [[Vallø Slot|Vallø]], som er betegnet [[1719]], er en plafond på [[Rosenborg Slot|Rosenborg]] med årstallet 1721.
Historiemalere Historie Maleri